laion/Wikipedia-Exotic huggingface dataset:
পাইলট অফিসার

পাইলট অফিসার হলো রয়েল এয়ার ফোর্সে সবচেয়ে নিচের পদ এবং অনেক কমনওয়েলথভুক্ত দেশের বিমান বাহিনীর সবচেয়ে নিচের পদ। এটা ফ্লাইং অফিসার পদের ঠিক নিচের পদ। এটা সাধারণত অস্নাতক প্রবেশনারী অফিসারদের দেওয়া হয় আর অন্যরা তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান। ওএফ-১ নামে এটাকে ডাকা হয় ন্যাটোতে যা ব্রিটিশ সামরিক বাহিনীর বা রয়েল মেরিন বাহিনীর সেকেন্ড লেফট্যানেন্ট পদের সমান। রয়েল নেভিতে কোন সমমর্যাদার পদ নেই।তবে এই পদ র‍য়েল নেভির মিডশিপম্যান পদের চেয়ে বড় ,কিন্তু সাব লেফট্যানেন্ট পদের ছোট। অস্ট্রেলিয়ান সামরিক বাহিনীতে এই পদ অ্যাটিং সাব লেফট্যানেন্ট পদের সমান মর্যাদা বহন করে। অ্যাসিস্ট্যান্ট সেকশন অফিসার পদ হলো পাইলট অফিসারের সমান উম্যান্স অক্সিলিয়ারি এয়ারফোর্সে। ১৯১৮ সালে ১লা এপ্রিল এই পদটা রয়েল এয়ার ফোর্সে নেওয়া হয় ব্রিটিশ সামরিক বাহিনী এবং সাথে রয়েল ফ্লাইং করপ্সের সেকেন্ড লেফট্যানেন্ট রয়েল এয়ার ফোর্সে সেকেন্ড লেফট্যানেন্টই থাকে। সেকেন্ড লেফট্যানেন্ট পদকে এন্সাইন পদ হিসেবে নামকরণে সিদ্ধান্ত নেয়া হয়।যাই হোক যখন ১৯১৯ সালে ১লা আগস্ট রয়েল এয়ার ফোর্স তাদের নিজস্ব কাঠামো বানায় তখন আবার সেকেন্ড লেফট্যানেন্ট পদকে পাইলট অফিসারের নাম দেয় যা এখনও চলছে। পাইলট অফিসার পদের নাম অনুযায়ী এটা বোঝায় না যে তারা পাইলট। কিছু পাইলট অফিসাররা বিমানের কর্মচারী হয়, অন্যরা স্থল শাখাতেই অফিসার হিসেবে কাজ করে। একটা স্থল শাখার পাইলট অফিসারের কদাচিৎ ফ্লাইট অংশে যাওয়ার নির্দেশ থাকে। এই পাইলট অফিসার পদ সাধারণত অস্নাতক প্রবেশনারী অফিসারদের দেওয়া হয় আর অন্যরা রয়েল এয়ার ফোর্স কলেজ ক্রানওয়েল থেকে তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান। অস্ট্রেলিয়ান বিমান বাহিনীর কাধের পরিচায়িকা হেলেনিক বিমান বাহিনীর পরিচায়িকা ভারতীয় বিমান বাহিনীর পরিচায়িকা থাই বিমান বাহিনীর পরিচায়িকা পাকিস্তানি বিমান বাহিনীর পরিচায়িকা অনেক কমনওয়েলথভুক্ত দেশের বিমান বাহিনীতে এই পদটা ব্যবহার করা হয় যেমন-বাংলাদেশ বিমান বাহিনী, পাকিস্তান বিমান বাহিনী,অস্ট্রেলিয়ান বিমান বাহিনী, নিউজিল্যান্ড বিমান বাহিনী এবং শ্রীলঙ্কা বিমান বাহিনী। এই পদটা ভারতীয় বিমান বাহিনীতে আর মোটেও ব্যবহার করা হয় না, কমিশন প্রাপ্ত অফিসাররা সরাসরি ফ্লাইং অফিসার হিসেবে নিয়োগ পান। কানাডিয়ান বিমান বাহিনী পাইলট অফিসার পদটা ব্যবহার করত ১৯৬৮ সালে তাদের তিনটি শাখা একীভূত হওয়ার আগ পর্যন্ত এবং তারা সামরিক বাহিনীর কোন পদকে সেখানে নিয়ে আসে।তাদের পাইলট অফিসার তখন সেকেন্ড লেফট্যানেন্ট পদটা লাভ করে। Ranks and Badges of the Royal Air Force". Royal Air Force. 2007. http://www.raf.mod.uk/structure/commissionedranks.cfm ওয়েব্যাক মেশিনে আর্কাইভকৃত ১৪ ডিসেম্বর ২০০৭ তারিখে. Retrieved 2007-12-01
লেফটেন্যান্ট কর্নেল

লেফট্যানেন্ট কর্নেল (lieutenant colonel) হলো সামরিক বাহিনীতে কমিশনপ্রাপ্ত অফিসারের একটি পদবী, যা বেশির ভাগ মেরিন সেনা ও কিছু বিমানবাহিনীতে দেখা যায়। এটা মেজর পদের উপরে কিন্তু কর্নেল পদের নিচে। অদাপ্তরিকভাবে ও সাধারণ কথাবার্তাতে লেফট্যানেন্ট কর্নেলকে সংক্ষেপে কর্নেল নামে ডাকা হয়। একজন লেফট্যানেন্ট কর্নেল সামরিক বাহিনীর একটি ব্যাটেলিয়ানের দায়িত্বে থাকেন। আফগানিস্তান-দাগারমান আলবেনিয়া-নেনকর্নেল আর্মেনিয়া-গন্ডাপেত লাইটানেন বুলগেরিয়া-পডপল্কভনিক চেক প্রজাতন্ত্র-পডপ্লুকভনিক ইংল্যান্ড- লেফট্যানেন্ট কর্নেল ডেনমার্ক-ওবেরস্টলজতঅন্যান্ট এস্তোনিয়া-কর্নেল লেইটন্যান্ট ইথিওপিয়া-লেফট্যানেন্ট করোনেল ফিনল্যান্ড-এভারাস্তি লুতনান্টি জার্মানি,অস্ট্রিয়া,সুইজারল্যান্ড-ওবেরস্তলেউতন্যান্ট নাৎসী জার্মানি-ওবারস্তউরমবানফুহরের জর্জিয়া-ভাইস-কর্নেল গ্রীস-এ্যান্টি সাইন্ত্যাগমাতারকিস হাঙ্গেরী-অ্যালেজরেডিস ইন্দোনেশিয়া-লেতনান কর্নেল ভারত-লেফট্যানেন্ট কর্নেল ইরান-সারহ্যাং দোভোম ইসরাইল-সগান আলুফ ইতালি-টেনেন্তে কলোন্নেলো দক্ষিণ কোরিয়া- জুংগ্রাইউং উত্তর কোরিয়া- জুংগজওয়া লাটভিয়া-পুল্কভেজলাইটন্যান্টস পর্তুগাল,ব্রাজিল-টেনেন্টে-করোনেল পোল্যান্ড-পডপুল্কোনিক রুমানিয়া-লকটেন্যান্ট কর্নেল রাশিয়া- পডপল্কোভনিক তুরস্ক-ইয়ারবেই আয়ারল্যান্ড-লেফটেন্যান্ট কর্নেল ফিলিপাইন-তিনিয়েন্তে করোনেল LTC Keith E. Bonn, Army Officer's Guide, 50th Edition, p. 14. Mechanicsville, Pa.: Stackpole Books, 2005. "ব্রিটিশ সামরিক বাহিনীর ওয়েবসাইট"। ১৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
অবিচুয়ারি

অবিচুয়ারি একটি আমেরিকান ডেথ মেটাল ব্যান্ড যা ১৯৮৫ সালে আমেরিকাতে গঠিত হয়; এর প্রাথমিক নাম ছিল জেকুশনার। ব্যান্ডটির বর্তমান সদস্যরা হলেন জন টারডি, ট্রেভর পেরেস, ডোনাল্ড টারডি, ফ্রাঙ্ক ওয়াটকিন্স ও রালপ সান্তোল্লা। ডেথ মেটাল ধারার সঙ্গীতকে প্রতিষ্ঠা করতে ব্যান্ডটি বিশেষ ভূমিকা পালন করে এবং এই ধারার সঙ্গীতে তারা অন্যতম সফল ব্যান্ড। ডেথ মেটাল ধারার সঙ্গীতে অবিচুয়ারি একটি অন্যতম প্রধান ব্যান্ড। ১৯৮৫ সালে ব্যান্ডটির লাইন আপ ছিল জন টারডি ভোকালে, অ্যালেন ওয়েস্ট গিটারে, ট্রেভর পেরেস গিটারে, জেরোমি গ্রাবল বেজ গিতারে এবং ডোনাল্ড টারডি ড্রামে।১৯৮৭ সালে তাদের প্রথম ২টি গান মুক্তি পায়।পরের বছরই তাদের প্রথম অ্যালবাম স্লোলি উই রট মুক্তি পায় এবং তাদের নাম অবিচুয়ারি হয়।ব্যান্ডটি এখনো ডেথ মেটাল সঙ্গীত আন্দোলনের একটি উল্লেখযোগ্য নাম আমেরিকাতে। এদের অ্যালবাম এখন পর্যন্ত ৩৬৮১৮৫ কপি বিক্রি হয়েছে।তাদের ১৯৯২ সালের অ্যালবাম দ্যা অ্যান্ড কম্পলিট মোট ১০৩৩৭৮ কপি বিক্রি হয়েছিল শুধু মাত্র আমেরিকাতেই। ১৯৯৭ সালের অ্যালবাম ব্যাক ফ্রম ডেথের পর ব্যান্ডটা সফর করতে করতে ক্লান্ত হয়ে পড়ে এবং তারা বিভক্ত হয়ে পড়ে। তারপর ব্যান্ডের সদস্যরা অন্যান্য ব্যান্ড যেমন-সিক্স ফিট আন্ডার ইত্যাদিতে কাজ করতে থাকে। ২০০৩ সালে তারা আবার একত্রিত হয় এবং ফ্রোজেন ইন টাইমস অ্যালবাম বের করে ২০০৫ সালে।ব্যান্ডের প্রথম লাইভ ডিভিডি ফ্রোজেন লাইভ বের হ্য ২০০৭ সালের ডিসেম্বরে। ব্যান্ডটি বর্তমানে ক্যান্ডেললাইট রেকর্ডসের সাথে চুক্তিবদ্ধ। অবিচুয়ারি সর্বশেষ অ্যালবাম ডার্কেস্ট ডে মুক্তি পায় ৩০শে জুন, ২০০৯ সালে। জন টারডি ট্রেভর পেরেস ডোনাল্ড টারডি ফ্রাঙ্ক ওয়াটকিন্স রালপ সান্তোল্লা জেরোমি গ্রাবল জেমস মারফি ডেনিয়েল টাকার অ্যালেন ওয়েস্ট কেনি অ্যান্ড্রুস স্টিভ ডিজিওরজিও টেরি বাটলার "সংরক্ষণাগারভুক্ত অনুলিপি"। ১০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  "Blabbermouth.net - It's official: Cannibal Corpse are the top-selling death metal band of the SoundScan era". http://www.roadrun.com/blabbermouth.net/news.aspx?mode=Article&newsitemID=16769 ওয়েব্যাক মেশিনে আর্কাইভকৃত ১১ ডিসেম্বর ২০০৭ তারিখে. Retrieved 2007-10-11. "Blabbermouth.net - OBITUARY: New Album Details Revealed". http://www.roadrunnerrecords.com/blabbermouth.net/news.aspx?mode=Article&newsitemID=118342 আর্কাইভইজে আর্কাইভকৃত ২৯ সেপ্টেম্বর ২০০৯ তারিখে. Retrieved 2009-04-17. http://www.allmusic.com/cg/amg.dll?p=amg&sql=11:h9frxqw5ldfe http://www.allmusic.com/cg/amg.dll?p=amg&sql=10:09fexqe5ldke[স্থায়ীভাবে অকার্যকর সংযোগ] অবিচুয়ারি ব্যান্ডের দাপ্তরিক ওয়েবসাইট http://diabolicalconquest.com/interviews/obituary_interview.htm[স্থায়ীভাবে অকার্যকর সংযোগ] https://web.archive.org/web/20090923194936/http://www.metalpaths.com/interviews/obituary-donald-tardy,1912 http://www.roadrunnerrecords.com/artists/obituary/ https://web.archive.org/web/20100206092530/http://www.splattertribe.tv/JohnTardyObituary.htm
সারভেন্টস অব দ্যা লাইট

সারভেন্টস অব দ্যা লাইট হলো আধুনিক কালের একটি পশ্চিমা রহস্যময় বিদ্যালয় যারা গুপ্ত বিজ্ঞানের চর্চা করে তাদের প্রতিনিধিদের মাধ্যমে। তারা আসলে ধ্যান বা যোগব্যায়ামের চর্চা শেখায় যা আগে ছিল লুকানো বা গুপ্ত। এখন এসব প্রকাশ্যে করা যায়। ১৯৬৫ সালে ডব্লিউ ই বাটলার এই বিদ্যালয় প্রতিষ্ঠা করেন। তিনি ডিওন ফরটুনের ফার্টানিটি অব ইনার লাইট নামের একটি বিদ্যালয়ে তার প্রশিক্ষণ সম্পন্ন করেন। তাকে প্রশিক্ষণ দেন সাইকিক রবার্ট কিং। ১৯৭৮ সালে তার মৃত্যু আগ পর্যন্ত ডব্লিউ ই বাটলার শিক্ষা পরিচালক হিসেবে দায়িত্ব পালন করেন। সারভেন্টস অব দ্যা লাইট প্রতিষ্ঠান প্রতিষ্ঠার মূল উদ্দেশ্য ছিল নৈতিক আচরণের অংশ হিসেবে যারা চায় তাদের এই গুপ্ত বিজ্ঞানের শিক্ষা দেওয়া ধর্ম, বর্ণ, জাতীয়তা ,বয়স, লিঙ্গ বা আয় নির্বিশেষে। পশ্চিমের ধর্মীয় ঐতিহ্যবাহী অন্তঃস্থ সত্য রহস্যকে অধ্যয়ন করা উচিত যে এসব করতে চায়। সারভেন্টস অব দ্যা লাইটের দর্শন সম্পরকে একটা ভালো ধারণা পেতে ডেভিড গড্ডার্ডের দ্যা টাওয়ার অব অ্যালকেমীঃ এ্যান অ্যাডভান্সড গাইড টু দ্যা গ্রেট ওয়ার্ক বইটা পড়া যেতে পারে। তিনি আগে এটার সদস্য ছিলেন এবং নেতা ছিলেন। হারমেটিক কাব্বালাহ হলো তাদের শিক্ষাদানের প্রাথমিক বাহন। http://www.servantsofthelight.org/ retrieved July 19 2006 Hunt, Stephen J. Alternative Religions: A Sociological Introduction. (Ashgate Publishing, Ltd.:Oct 1, 2003; আইএসবিএন ০-৭৫৪৬-৩৪১০-৮), p. 162 Greer, John. The New Encyclopedia of the Occult (Llewellyn Worldwide: Nov 1, 2003; আইএসবিএন ১-৫৬৭১৮-৩৩৬-০) p. 430 Greer, John. The New Encyclopedia of the Occult (Llewellyn Worldwide: Nov 1, 2003; আইএসবিএন ১-৫৬৭১৮-৩৩৬-০) p. 78 সারভেন্টস অব দ্যা লাইটের দাপ্তরিক ওয়েবসাইট সারভেন্টস অব দ্যা লাইটের ইংল্যান্ডের দাপ্তরিক ওয়েবসাইট
জয়শ্রী রায়

জয়শ্রী রায় একজন বাঙালি অভিনেত্রী যিনি বিশ্বনন্দিত চলচ্চিত্রকার সত্যজিত রায়ের মাধ্যমে চলচ্চিত্রে আসেন। ১৯৬৮ সালে তিনি মিস ক্যালকাটা উপাধি লাভ করেন। জয়শ্রীর জন্ম ১৯৫২ সালে কলকাতায়। পড়েছেন সাউথ পয়েন্ট স্কুলে। ১৯৬৮ সালে মিস ক্যালকাটা উপাধি লাভ করেন। সত্যজিত রায়ের প্রতিদ্বন্দ্বী চলচ্চিত্রের মাধ্যমে বড় পর্দায় কাজ শুরু করেন। 'প্রতিদ্বন্দ্বী' মুক্তি পায় ১৯৭০ সালে। উত্তমকুমারের সাথে তার অভিনীত চলচ্চিত্র ‘অসাধারণ’ ১৯৭৬ সালে মুক্তি পায়। জয়শ্রী রায় ‘সূর্য কন্যা’ নামের ছবিতে অভিনয়ের জন্য তিনি বাংলাদেশে আসেন এবং পরে পরিচালক আলমগীর কবিরকে বিয়ে করে এদেশে থেকে যান। এবং বিয়ের পরে জয়শ্রী কবির নামে পরিচিতি লাভ করেন। সত্তর দশকের মাঝামাঝি থেকে তিনি এদেশের চলচ্চিত্রে অভিনয় করতে আসেন। তারপর প্রায় একযুগের মতো তিনি এদেশের চলচ্চিত্রে অভিনয় করেন। তিনি সুনির্বাচিত কিছু ছবিতে অভিনয় করেছেন। গড়পড়তা বাণিজ্যিক ছবিতে তিনি অভিনয় করেন নি, তাই খুব বড় তারকা হওয়া সম্ভব হয়নি তার। আলমগীর কবিরের সাথে বিবাহ বিচ্ছেদের পর তিনি কলকাতাতে পাড়ি জমান। আলমগীর কবির ১৯৮৯ সালের ২০ জানুয়ারি মৃত্যুবরণ করেন ।তারপর একমাত্র সন্তান লেনিন সৌরভ কবিরকে নিয়ে জয়শ্রী রায় চলে যান লন্ডনে। লন্ডনের সিটি কলেজে ইংরেজি বিষয়ে শিক্ষাদান করছেন তিনি প্রায় এক যুগেরও বেশি। ১৩ই ফেব্রুয়ারি ২০১১ জয়শ্রী কবির বলেন, “আমি বাংলাদেশে আসতে চাই। চলচ্চিত্রে ভালো প্রস্তাব পেলে অভিনয় করতে আপত্তি নেই। শিগগিরই বাংলাদেশে আসব।” লন্ডনের রেইনবো ফিল্ম ফেস্টিভ্যালের একজন সম্মানিত সদস্য ও গুণী বিচারক হিসেবেও কাজ করেছেন তিনি। বাংলাদেশে জনপ্রিয় জুটি ছিল জয়শ্রী-বুলবুল। ‘সূর্যকন্যা’ ছবিতে প্রথম নায়ক হিসেবে বুলবুল আহমেদের সাথে অভিনয় করেন তিনি। এই নায়কের সঙ্গে পরে ‘সীমানা পেরিয়ে’, ‘মোহনা’, ‘পুরস্কার’, ‘রুপালি সৈকতে’ সিনেমাগুলোতে জুটি বাঁধেন। বাংলাদেশের সেরা ১০ চলচ্চিত্রের তালিকায় স্থান পেয়েছে এই জুটি অভিনীত দুটি ছবি। একটি ‘রুপালি সৈকতে’ আরেকটি ‘সীমানা পেরিয়ে’। তিনি ১৯৭৫ সালে বাচসাস পুরস্কার লাভ করেন ‘সূর্য কন্যা’ ছবিতে অভিনয় করে। প্রতিদ্বন্দ্বী - (১৯৭০) সূর্য কন্যা - (১৯৭৫) সীমানা পেরিয়ে - (১৯৭৭) মিস ক্যালকাটা রূপালী সৈকতে - (১৯৭৯) পুরস্কার মোহনা - (১৯৮২) শহর থেকে দূরে দেনা পাওনা নালিশ মোমিন রহমান,নবীন হোসেন (১৯৯৮)। বাংলাদেশের চলচ্চিত্রে তারকা নায়িকাঃ পপি থেকে পপি। ঢাকা: অন্যদিন ,ঈদ সংখ্যা ১৯৯৮। পৃষ্ঠা ৩৫২।  কান ক্ল্যাসিকসে সত্যজিৎ রায়ের 'প্রতিদ্বন্দ্বী', সমকাল, ৯ মে ২০২২[স্থায়ীভাবে অকার্যকর সংযোগ] জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০ "সংরক্ষণাগারভুক্ত অনুলিপি"। ৩০ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০ মঈনুদ্দীন, অভি (১৪ ফেব্রুয়ারি ২০১১)। "আবারও এদেশের ছবিতে কাজ করতে চান জয়শ্রী কবির"। দৈনিক করতোয়া। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  "বাংলাদেশে আসছেন জয়শ্রী কবির"। দৈনিক সমকাল। ১৪ ফেব্রুয়ারি ২০১১। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০ ইন্টারনেট মুভি ডেটাবেজে জয়শ্রী রায় (ইংরেজি) জয়শ্রী কবির ওয়েব্যাক মেশিনে আর্কাইভকৃত ৮ মার্চ ২০১৬ তারিখে — রটেন টম্যাটোস http://www.dailykalerkantho.com/index.php?view=details&feature=yes&type=single&pub_no=169&cat_id=3&menu_id=78&news_type_id=1&index=11&archiev=yes&arch_date=20-05-2010
কবিতা (অভিনেত্রী)

কবিতা (১৯৫২ - ৮ জুন ২০১২) একজন বাংলাদেশী চলচ্চিত্র অভিনেত্রী ছিলেন। তিনি নায়িকা ববিতার সমসাময়িক ছিলেন। ১৯৬৭ সালে পাপিয়া নামে শিশু শিল্পী হিসেবে প্রথম ‘কাঞ্চন মালা’ ছবিতে তিনি অভিনয় করেন। পরে ১৯৬৯ সালে মলুয়া নামের চলচ্চিত্রের নায়িকা হিসেবে অভিনয় করেন এবং নাম ধারণ করেন কবিতা। ষাটের দশকে তিনি সহ নায়িকা হিসেবে বিভিন্ন চলচ্চিত্রে অভিনয় করেন। পরে সত্তরের দশকে তিনি নায়িকা চরিত্রে অভিনয় করেন। কবিতা যখন নায়িকা হিসেবে খ্যাতির মধ্য গগনে তখন একজন ব্যবসায়ীকে বিয়ে করে চলচ্চিত্র জগৎ থেকে বিদায় নেন। ১৯৮২ সালে পারিবারিক বিপর্যয়ের মুখে তিনি ব্যবসায়ী স্বামীর সাথে সম্পর্কের পাট চুকিয়ে দেন। তিনি তখন আবার চলচ্চিত্রের জগতে আসার চেষ্টা চালালেও সফল হননি। কবিতা দেখতে সুদর্শনা, নৃত্যে কুশলী এবং অভিনয়ে স্বছন্দ ছিলেন। ‘ধন্যি মেয়ে’ নামের চলচ্চিত্রে যমজ মেয়ের অভিনয় করে তিনি সমালোচকদের দৃষ্টি আকর্ষণ করেন। ধন্যি মেয়ে কাঞ্চনমালা মলুয়া (১৯৬৮) জংলী মেয়ে সাইফুল মুলুক বদিউজ্জামান ছোটো সাহাব স্বপ্ন দিয়ে ঘেরা নীল আকাশের নিচে বাহরাম বাদশাহ বাঘা বাঙ্গালী কে আসল কে নকল নকল মানুষ পিঞ্জর জেহাদ লড়াকু "দু:স্থ অবস্থায় চলে গেলেন কবিতা"। দৈনিক প্রথম আলো। ২০১২-০৬-০৮। ২০১৮-০৫-২৮ তারিখে মূল থেকে আর্কাইভ করা। সংগ্রহের তারিখ ২০১৮-০২-১৪।  রহমান, মোমিন; হোসেন, নবীন (১৯৯৮)। "বাংলাদেশের চলচ্চিত্রে তারকা নায়িকাঃ পপি থেকে পপি"। অন্যদিন, ঈদ সংখ্যা। মাজহারুল ইসলাম। ২ (২৫): ৩৪৯।  রহমান, মোমিন; হোসেন, নবীন (১৯৯৮)। "বাংলাদেশের চলচ্চিত্রে তারকা নায়িকাঃ পপি থেকে পপি"। অন্যদিন, ঈদ সংখ্যা। মাজহারুল ইসলাম। ২ (২৫): ৩৫০।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
অনানুষ্ঠানিক শিক্ষা

অনানুষ্ঠানিক শিক্ষা (Informal Education) অনানুষ্ঠানিক শিক্ষা শিক্ষার একটি সাধারণ শব্দ যা কাঠামোগত পাঠ্যক্রমের বাইরেও ঘটতে পারে। এটি শিক্ষার একটি উল্লেখ্যযোগ্য ধরন। মানুষ তার জন্মের পর থেকে এ নানাভাবে শিখছে। এই শিক্ষা তার সমাজের কাছ থেকে হচ্ছে, পরিবারের কাছ থেকে হচ্ছে, আবার গুরুজনের বা বিশিষ্ট-অবিশিষ্ট ব্যক্তি বা বন্ধু-বান্ধবের মাধ্যমেও হচ্ছে। আবার প্রকৃতি কাছ থেকেও মানুষ শিখছে। প্রতিনিয়ত তার শেখার চেষ্টা অব্যাহত থাকে। ইচ্ছায় বা অনিচ্ছাসত্ত্বেও সে শেখে । এই যে অনির্দিষ্ট নানা উপায়ে মানুষ শিখছে এটাই অনানুষ্ঠানিক শিক্ষা। অনানুষ্ঠানিক শিক্ষাই আমাদের শেখার বা আচার-আচরণের অনেক বৈশিষ্ট্য ঠিক করে দেয়। জন্মের পর একটি শিশু কীভাবে কথা বলতে হবে তাকে আলাদা করে শেখাতে হয় না, সে নিজে নিজে তার পরিবারের সবাইকে দেখেই শেখে। এইভাবেই সূচনা হয় অনানুষ্ঠানিক শিক্ষার। প্রাচীন সমাজে অনানুষ্ঠানিক শিক্ষাই ছিল শিক্ষা লাভের একমাত্র উপায় এবং এ শিক্ষা ছিল সর্বজনীন। বাঁচার জন্য এবং বাঁচার মধ্যে দিয়ে এ শিক্ষা অর্জিত হতো। তখন সামাজিকীকরণ ও শিক্ষার মধ্যে কোন প্রভেদ ছিল না। আধূনিক সমাজে আনুষ্ঠানিক শিক্ষার আধিপত্য সত্ত্বেও পারিবারিক শিক্ষাই এখনো শিশুর মানসিক বিকাশ ও চরিত্র গঠনে মুখ্য ভূমিকা পালন করে। এই অনানুষ্ঠানিক শিক্ষাকে বোঝাতেই সুনির্মল বসু লিখেছেন- "বিশ্বজোড়া পাঠাশালা মোর সবার আমি ছাত্র, নানাভাবে নতুন জিনিস শিখছি দিবারাত্রি" লোকেরা তথ্যের আলাদা ব্যাখ্যা করে এবং তাই কাঠামোগত পাঠ্যক্রম সমস্ত শিক্ষার্থীকে সঠিক তথ্য বুঝতে না দেয়। শ্রেণিকক্ষের শিক্ষা অনানুষ্ঠানিক শিক্ষার তুলনায় কম নিয়ন্ত্রিত, যার কারণে অনানুষ্ঠানিক শিক্ষা এত শক্তিশালী হতে পারে। Rogoff, Barbara; Callanan, Maureen; Gutiérrez, Kris; Erickson, Frederick (মার্চ ২০১৬)। "The Organization of Informal Learning"। Review of Research in Education। 40: 356–401। ডিওআই:10.3102/0091732x16680994। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Callanan, Maureen; Cervantes, Christi; Loomis, Molly (২০১১)। "Informal Learning"। WIREs Cognitive Science। 2 (6): 646–655। ডিওআই:10.1002/wcs.143। পিএমআইডি 26302414। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চাদর

চাদর হলো বহিঃঅঙ্গে পরার একটি পোশাক যা অনেক ইরানিয়ান মহিলারা ঘরের বাইরে পরে থাকে ।এটা অন্যতম সম্ভাব্যপথ একজন মুসলিম মহিলাকে তাঁর ইসলামিক পোশাক বিধি হিজাব মেনে চলার ।চাদর হলো পূর্ণ দৈর্ঘ্যের অর্ধবৃত্তাকার বস্ত্র যার সামনের দিক খোলা যা মাথার উপরে পরিধান করে সামনে শেষ হয়।এই পোশাকে কোন হাতা নেই, তবে বাহু চারপাশ পর্যন্ত এটা ঢেকে রাখে। ঐতিহ্যগত ভাবে একটি হালকা রঙের বা প্রিন্টের ওপর করা চাদর ব্লাউজ, স্কার্ট বা পায়জামার সাথে স্কার্ট, মাথার ঘোমটা জাতীয় পোশাকের পরে থাকে ইরানের গ্রামীণ এলাকার অনেক বয়স্ক মহিলারা।ঐতিহাসিকভাবে শহরে মূলত এক জাতীয় আয়তাকার স্বচ্ছ কাপড়ের টুকরা বা নেকাবের সাথে পরা হয় এই পোশাক যা চোখের নিচ থেকে শুরু হয়। আধুনিক চাদরে নেকাব দরকার হয় না।গ্রামের মহিলারা মূলত বাসায় হালকা সাবলীল কোন পোশাক পরে, তারা চাদর ও নেকাব পরে না। তবে শহরের মহিলারা তাদের গৃহস্থালী কাজ করার সময়েও একটা চাদর পরে থাকে তাদের পোশাকের উপরে।সাধারণত শিয়া মুসলমান মহিলারাই বেশি চাদর পরে। কালো চাদর সাধারণত পরা হয়ে থাকে শোক প্রকাশের বা অন্তোষ্টিক্রিয়া জাতের অনুষ্ঠানে। সাদা বা প্রিন্টের চাদর সবসময় পরা যায়। কিছু মহিলা এখনও অগ্রাধিকার দেয় ভিন্ন ধরনের হালকা রঙের চাদরকে।গ্রামের বয়স্ক মহিলারা শহরের ফ্যাশনকে এড়িয়ে চলেন এবং কিছু তরুণী রঙ্গিন চাদর পছন্দ করে পরতে। ইরানের মহিলারা চাদর পড়তে বাধ্য নন।অনেকে এটা পরেন দায়িত্বশীলতা ও ইসলামের ওপর ভক্তি থেকে।যাইহোক মহিলারা সরকারী বাধ্যতা মেনে চলেন ঘোমটা মাথায় দিয়ে এবং লম্বা ওভারকোট পরে যা তাদের পা ও হাতকে লুকিয়ে রাখে। হিজাবের মতো চাদরও ইসলামী আন্দোলনে জড়িত মুসলমান নারীদের মধ্যে জনপ্রিয় যা তাদের সম্মতি ও ভক্তি প্রকাশ করে ইসলামিক সংস্কৃতির প্রতি। ফাদওয়া আল গুইন্ডি তার লেখা বই হিজাবে উল্লেখ করেন যে প্রাচীনকালের পারসিয়ান আচারের মূল স্থল ছিল মেসোপটেমিয়া, যেখানে সন্মানিত মহিলারা পর্দা মানতেন এবং চাকর ও রূপপোজীবিদের এটা মানা নিষিদ্ধ ছিল। গ্রাসিয়ান রোমান ঐতিহাসিক প্লুতার্কের মতে তারা তাদের বউ এবং উপপত্নীদের লুকিয়ে রাখত। যখন যাত্রা করত তারা তাঁবু বহন করত এবং তা সবদিক দিয়ে ঢেকে রাখত। বিশ শতকে পহলভি ও রেজা শাহের আমলে ১৯৩৬ সালে চাদর নিষিদ্ধ হয় যা পশ্চিমা সংস্কৃতির সাথে তাল মেলাতে পারছিল না।যারা পর্দা করে রাস্তায় বের হচ্ছিল পুলিশ তাদের পর্দা সরিয়ে দিচ্ছিল। অনেক সাধারণ মহিলার কাছে রাস্তায় পর্দা ছাড়া বের হওয়া ছিল নগ্নতার সমতুল্য।তবে উচ্চ শ্রেণীর নারী-পুরুষের কাছে এটা খুবই গ্রহণযোগ্য ছিল এবং তারা এটাকে নারী অধিকারের প্রথম পদক্ষেপ হিসেবে দেখছিল। ১৯৮০ সালে ইসলামিক বিপ্লবের পরে ইরান সরকার হিজাব মেনে চলা বাধ্যতা মূলক করে, তবে এতে চাদর পরা বাধ্যতামূলক ছিল না। http://www.oxfordislamicstudies.com/article/opr/t125/e417?_hi=8&_pos=2 cited in Briant 2002 p. 284 cited in El-Guindi 1999, p. 174 Briant, Pierre, From Cyrus to Alexander, Eisenbrauns, 2002 (English translation and update of 1996 French version) Bruhn, Wolfgang, and Tilke, Max, Kostümwerk, Verlag Ernst Wassmuth, 1955, as translated into English as A Pictorial History of Costume and republished in 1973 by Hastings House El-Guindi, Fadwa, Veil: Modesty, Privacy, and Resistance, Berg, 1999 Mir-Hosseini, Ziba (1996) "Stretching The Limits: A Feminist Reading of the Shari'a in Post-Khomeini Iran," in Mai Yamani (ed.), Feminism and Islam: Legal and Literary Perspectives, pp. 285–319. New York: New York University Press
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্যাকস্ট্রোক

২০০৮ অলিম্পিক গেমসে পুরুষদের ১০০মিটার ব্যাকস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ব্যাকস্ট্রোক সাঁতার প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়। সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে। ২০০৮ গেমসে যোগ্যতা অর্জনের মাপকাঠি ছিল ৫৫.১৪সেকেন্ড(A মান) এবং ৫৭.০৭সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। "Results Men's 100m Backstroke Final"। Beijing 2008। ২০০৮-০৮-১২। ২০০৮-০৮-১৫ তারিখে মূল থেকে আর্কাইভ করা। সংগ্রহের তারিখ ২০০৮-০৮-১২।
কিরণবালা

কিরণবালা একজন বাঙ্গালী অভিনেত্রী যিনি সম্ভবত ১৮৫৫ সালে জন্মগ্রহণ করেন কলকাতার নিষিদ্ধ পাড়ার এক বারবণিতার ঘরে।[তথ্যসূত্র প্রয়োজন] তার পিতৃ পরিচয় জানা যায় না। তার অভিনয়ের সময়কালও অজানা। বিনোদিনীর সঙ্গে তিনি স্টার থিয়েটারে অভিনয় করতেন। কিন্তু যোগ্যতার বলে নায়িকা চরিত্রে অভিনয় করতেন বিনোদিনী।১৮৮৭ সালে যখন বিনোদিনী স্টার থিয়েটার ছাড়তে বাধ্য হন, তখন নায়িকা চরিত্রগুলো পান কিরণবালা।গিরিশ ঘোষ তাকে অভিনয় করতে শিখিয়েছিলেন। তার অভিনয় ক্ষমতা অনেক উঁচুদরের ছিল।তবে নায়িকা হিসেবে তিনি ব্যাপক পরিচিতি লাভ করতে পারেননি। কারণ মাত্র ২২ বছর বয়সে তিনি বসন্ত রোগে মারা যান। কিরণমালা মুরশিদ, গোলাম (২০০৫)। "সুকুমারী থেকে সুচিত্রা"। অন্যদিন ঈদ সংখ্যা। মাজহারুল ইসলাম: ১০৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
আব্দুল মান্নান হোসেন

আব্দুল মান্নান হোসেন (জন্ম ১৫ অক্টোবর, ১৯৫২) হলেন ভারতের পঞ্চদশ লোকসভার সদস্য। আব্দুল মান্নান হোসেনের পিতা ও মাতার নাম যথাক্রমে আব্দুল গফুর ও খুরমা বিবি। তিনি আর. কে. এন. কলেজ থেকে উচ্চশিক্ষা লাভ করেছিলেন। পেশায় শিক্ষাবিদ আব্দুল মান্নান হোসেন ১৯৮২ থেকে ১৯৮৪ সাল পর্যন্ত মুর্শিদাবাদ জেলা পরিষদের সদস্য ছিলেন। ১৯৮৭ থেকে ১৯৯১ সাল পর্যন্ত তিনি পশ্চিমবঙ্গ বিধানসভার সদস্য ছিলেন। ২০০৪ সালে চতুর্দশ লোকসভায় নির্বাচিত হয়ে খাদ্য, উপভোক্তা ও গণবণ্টন বিষয়ক কমিটির সদস্য মনোনীত হন। ২০০৯ সাল পর্যন্ত তিনি এই কমিটি এবং রেল মন্ত্রকের উপদেষ্টা কমিটির দায়িত্বভার পালন করেন। ২০০৬ সালে তিনি ওয়াকফ বিষয়ক যৌথ সংসদীয় কমিটির সদস্য হয়েছিলেন। ২০০৯ সালে পঞ্চদশ লোকসভায় পুনর্নির্বাচিত হয়ে তিনি আবার খাদ্য, উপভোক্তা ও গণবণ্টন বিষয়ক কমিটির সদস্য মনোনীত হন। আব্দুল মান্নান হোসেন কলকাতার মোহামেডান স্পোর্টিং ক্লাবের জীবনব্যাপী সদস্য। তিনি ২০১৪ সালে সর্বভারতীয় তৃণমূল কংগ্রেসে যোগদান করেছিলেন। তিনি ২০১৭ সালের ১৪ নভেম্বর মৃত্যুবরণ করেন। "সংরক্ষণাগারভুক্ত অনুলিপি"। ২১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১১।  "Split in Bengal Congress continues, former party MP Mannan Hossain joins Trinamool Congress"। The Economic Times, 20 September 2014। সংগ্রহের তারিখ ফেব্রুয়ারি ৭, ২০১৯।  http://indiatoday.intoday.in/story/tmc-leader-abdul-mannan-hossain-dead/1/1089408.html Official biographical sketch in Parliament of India website[স্থায়ীভাবে অকার্যকর সংযোগ]
চম্পা (অভিনেত্রী)

গুলশান আরা আক্তার চম্পা (জন্ম: ৫ জানুয়ারি ১৯৬৫) হলেন একজন বাংলাদেশী অভিনেত্রী। তিনি তিন কন্যা চলচ্চিত্রে তার অপর অভিনেত্রী দুই বোন ববিতা ও সুচন্দার সাথে অভিনয় করে পরিচিতি অর্জন করেন। তিনি পদ্মা নদীর মাঝি (১৯৯৩), অন্য জীবন (১৯৯৫) ও উত্তরের খেপ (২০০০) চলচ্চিত্রে অভিনয় করে শ্রেষ্ঠ অভিনেত্রী বিভাগে তিনটি এবং শাস্তি (২০০৫) ও চন্দ্রগ্রহণ (২০০৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি জাতীয় চলচ্চিত্র পুরস্কার অর্জন করেন। চম্পা প্রথমে মডেলিং-এর মাধ্যমে তার কর্মজীবন শুরু করেন। তারপর টিভি নাটকে অভিনয় করতে থাকেন এবং জনপ্রিয় হয়ে ওঠেন। শিবলী সাদিক পরিচালিত তিন কন্যা চলচ্চিত্রের মাধ্যমে চম্পা চলচ্চিত্রের জগতে আগমন করেন। এই চলচ্চিত্রে তারা তিন বোন সুচন্দা, ববিতা ও চম্পা একত্রে অভিনয় করেন। চলচ্চিত্রে একটি গানও ছিল "তিন কন্যা এক ছবি"। তিনি সত্যজিত রায়ের ছেলে সন্দ্বীপ রায়ের ‘টার্গেট’ সিনেমাতে এবং বুদ্ধদেব দাশ গুপ্তের ‘লালদরজা’ সিনেমাতে অভিনয় করার সুযোগ পান। গৌতম ঘোষ পরিচালিত পদ্মা নদীর মাঝি চলচ্চিত্র ছিল তার সবচেয়ে বড় মাপের কাজ। ১২ বছরের ক্যারিয়ারে প্রায় ১০০-এর বেশি সিনেমাতে তিনি অভিনয় করেছিলেন। বর্তমানে তিনি পর্দায় অনুপস্থিত। কাজের অনুকূল পরিবেশ আর বৈচিত্র্যময় চরিত্র না পাওয়ায় তিনি সিনেমাতে আগ্রহ হারিয়ে ফেলেছেন। তাছাড়া চম্পার মেয়ে কানাডায় থাকে যাকে সময় দেয়ার জন্য প্রায়ই তিনি দেশের বাইরে থাকেন। যে কারণে কাজ করা হয়ে উঠছে না। চম্পা ইদানীং টেলিভিশনের বাংলা নাটকেও কাজ করছেন। বাচসাস ৩৮তম আসরের পুরস্কার বিজয়ী ছিলেন ববিতা (২০১২) ও চম্পা (২০১৩)। তাদের হাতে পুরস্কার তুলে দেন সুচন্দা। ২০১১ ও ২০১২ সালে সেরা পাশ্বচরিত্র হিসেবে নির্বাচিত হন ববিতা ও চম্পা। চম্পা ৯০ দশকের শেষ দিকে এসে বিতর্কিত কিছু চলচ্চিত্রে অভিনয় করে সমালোচিত হন। যদিও প্রথম দিকেই সুপারহিট 'প্রেম দিওয়ানা' ছবিতে মান্নার সাথে ঘনিষ্ঠ দৃশ্যে অভিনয় করেন। তবে 'ভয়ঙ্কর বিষু' ছবিতে ডিপজলের সাথে সংক্ষিপ্ত পোশাকে বিতর্কিত গানে আর 'বিপ্লবী জনতা' চলচ্চিত্রে ধর্ষণ দৃশ্যে অভিনয় করে তুমুল সমালোচনার মুখে পরেন। চম্পা নিজেকে আবেদনময়ী ও সাহসী নায়িকা হিসাবে তুলে আনার চেষ্টা করেন, যা দর্শকরা ভাল ভাবে নেয়নি। তারপরও বেশ কিছু ছবিতে খোলামেলা পোশাকে অভিনয় করে সমসাময়িক নায়িকাদের সাথে প্রতিযোগিতায় নামেন। 'ভয়াবহ' ছবিতে বিতর্কিত নায়িকা মুনমুন এর সাথে পাল্লা দিয়ে অতিরিক্ত আবেদনশীল পশ্চিমা পোশাক পরে উপস্থিত হন। "হরতাল নির্বাচনে চম্পার জন্মদিন!"। Banglanews24.com। ২০১৪-০১-০৪। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০২-২৬।  "তিন বোনের ঈদ"। দৈনিক প্রথম আলো। ১৬ সেপ্টেম্বর ২০১০। ২০১৪-০৪-১৬ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১১।  রহমান, মোমিন; হোসেন, নবীন (১৯৯৮)। "বাংলাদেশের চলচ্চিত্রে তারকা নায়িকাঃ পপি থেকে পপি"। অন্যদিন, ঈদ সংখ্যা। মাজহারুল ইসলাম। ২ (২৫): ৩৫৩।  হোসেন, আনিকা (১৩ অক্টোবর ২০১০)। "ফিরলেন চম্পা"। দৈনিক আমার দেশ। ১৭ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  http://www.bmdb.com.bd/news/তিনকন্যা-এক-ছবি/#more-10465 মজুমদার, সমরেশ। "মাইল ফলক হতে হতেও হল না"। দৈনিক আনন্দবাজার। সংগ্রহের তারিখ ১৪ ফেব্রুয়ারি ২০১১। [স্থায়ীভাবে অকার্যকর সংযোগ] উইকিমিডিয়া কমন্সে চম্পা (অভিনেত্রী) সংক্রান্ত মিডিয়া রয়েছে। ইন্টারনেট মুভি ডেটাবেজে চম্পা  (ইংরেজি) বাংলা মুভি ডেটাবেজে চম্পা